
కష్టాల్లో ఉండేవాళ్లకు ఆపన్న హస్తం ఇవ్వడానికి ఎప్పుడూ సిద్ధంగా ఉండే నటుడు, దర్శకుడు రాఘవ లారెన్స్ ఇటీవల ‘నీట్’ కారణంగా ఆత్మహత్యకు పాల్పడిన చెన్నై అమ్మాయి అనిత కుటుంబానికి రూ. 15 లక్షలు ఆర్థిక సాయం అందించిన విషయం తెలిసిందే. ‘ముని 4’ ప్రాజెక్ట్తో బిజీగా ఉన్న ఆయన తనకు రాజకీయాలు సరిపడవని తెలిపారు. ‘‘ఏ పని చేసినా రాజకీయాల జోలికి వెళ్లకూడదని చాలా క్లియర్గా ఉన్నాను. రాజకీయాలు ఇమిడి ఉండే పనుల్లోకి వెళ్లను. ఆ తరహా సాయాలు చేయను. నా వల్ల ఏం మంచి జరుగుతుందో అది మాత్రం చేస్తాను. ఒకవేళ అలాంటి పనులు చేశానంటే రాజకీయ లబ్ధి కోసమే ఈ పనులు చేశాడనే ముద్ర పడిపోతుంది. నాకు అలాంటి ముద్ర వద్దు. చేసిన ధర్మం చెడిపోతుంది. రాజకీయపరమైన ఆందోళనల్లోనూ నేను పాల్గొనను. ధర్మాన్ని ధర్మంలాగే చేసుకుపోవాలి. రాజకీయాలు నా మార్గం కాదు’’ అని స్పష్టం చేశారు.

kashtaallo undevallaku aapanna hastam ivvadaaniki eppuduu siddamgaa unde natudu, darsakudu raghava larrens iteevala ‘neet’ kaaranamgaa aatmahatyaku paalpadina chennai ammai anita kutumbaaniki roo. 15 lakshalu aardhika saayam andinchina vishayam telisinde. ‘muni 4’ praajectto bijiga unna aayana tanaku rajakeeyaalu saripadavani telipaaru. ‘‘e pani chesina rajakeeyala joliki vellakudadani chala clierga unnaanu. rajakeeyaalu imidi unde panulloki vellanu. aa taraha saayaalu cheyanu. naa valla yem manchi jarugutundo adhi maatram chestaanu. okavela alanti panulu chesanante rajakeeya labdhi kosame ee panulu chesadane mudra padipotundi. naaku alanti mudra vaddu. chesina dharmam chedipotundi. raajakeeyaparamaina aandolanalloonuu nenu paalgonanu. dharmanni dharmamlage chesukupovali. rajakeeyaalu naa maargam kaadu’’ ani spashtam chesaru.